**PROGRAMUL OPERAŢIONAL CAPITAL UMAN**

**Cod 2014RO05M9OP001**

**Axa prioritară 3 - Locuri de muncă pentru toți**

**Obiectivul tematic 8: Promovarea unei ocupări sustenabile și de calitate a forței de muncă și sprijinirea mobilității forței de muncă**

**Prioritatea de investiții 8.i: Accesul la locuri de muncă pentru persoanele aflate în căutarea unui loc de muncă și pentru persoanele inactive, inclusiv pentru șomerii de lungă durată și pentru persoanele cu șanse mici de angajare, inclusiv prin inițiative locale de angajare și sprijin pentru mobilitatea forței de muncă**

**Obiectivul specific: 3.1.: Creșterea ocupării șomerilor și a persoanelor inactive, cu accent pe şomerii de lungă durată, lucrătorii vârstnici (55-64 ani), persoanelor cu dizabilităţi, persoanelor cu nivel redus de educație**

**Obiectivul specific: 3.2.: Creșterea ocupării cetățenilor români aparținând minorităţii roma**

**Obiectivul specific: 3.3.: Creșterea ocupării persoanelor din mediul rural, în special cele din agricultura de subzistență și semi-subzistență**

**GHIDUL SOLICITANTULUI - CONDIȚII SPECIFICE**

**Stimularea mobilității și subvenționarea locurilor de muncă pentru șomeri și persoane inactive, persoane de etnie Romă, persoane din mediul rural**

***AP 3/ PI 8.i/ OS 3.1, 3.2 & 3.3***

**Septembrie 2022**

**CUPRINS**

[**CAPITOLUL 1. Informații despre apelul de proiecte** 3](#_Toc113285159)

[1.1 Axa prioritară, prioritatea de investiții, obiective specifice, rezultate așteptate 4](#_Toc113285160)

[1.2 Tipul apelului de proiecte și perioada de depunere proiectelor 5](#_Toc113285161)

[1.3. Acțiunile sprijinite în cadrul apelului 5](#_Toc113285162)

[1.4. Teme secundare FSE 7](#_Toc113285163)

[1.5 Teme orizontale 8](#_Toc113285164)

[1.6 Tipuri de solicitanți eligibili 8](#_Toc113285165)

[1.7 Durata proiectului 8](#_Toc113285166)

[1.8 Grup țintă 8](#_Toc113285167)

[1.9. Indicatori specifici de program 9](#_Toc113285168)

[1.10. Alocarea financiară stabilită 11](#_Toc113285169)

[1.11 Valoarea maximă a proiectului, rata de cofinanțare 12](#_Toc113285170)

[**1.11.1 Valoarea maximă a proiectului** 12](#_Toc113285171)

[**1.11.2 Contributia proprie minima a solicitantului** 12](#_Toc113285172)

[**CAPITOLUL 2. Reguli pentru acordarea finanțării** 12](#_Toc113285173)

[2.1 Eligibilitatea solicitantului/ partenerilor 12](#_Toc113285174)

[2.2. Eligibilitatea proiectului 13](#_Toc113285175)

[2.3. Încadrarea cheltuielilor 13](#_Toc113285176)

[**CAPITOLUL 3. Completarea cererii de finanțare** 15](#_Toc113285177)

[**CAPITOLUL 4. Procesul de evaluare și selecție a proiectelor** 15](#_Toc113285178)

[**CAPITOLUL 5. Depunerea și soluționarea contestațiilor** 15](#_Toc113285179)

[**CAPITOLUL 6. Contractarea proiectelor – descrierea procesului** 15](#_Toc113285180)

[**Anexe** 16](#_Toc113285181)

# **CAPITOLUL 1. Informații despre apelul de proiecte**

**Context național - Date statistice[[1]](#footnote-1)**

Valorificarea potențialului forței de muncă, crearea condițiilor pentru creșterea gradului de participare pe piața muncii și accesul la locuri de muncă de calitate sunt prioritare pentru atingerea obiectivului de 70% rată de ocupare pentru populația în vârstă de 20-64 ani asumat în contextul Strategiei Europa 2020.

Pentru anul 2021, ANOFM a estimat ocuparea a 242.050 de persoane la nivel național, dintre care 23.870 prin acordarea de subvenții angajatorilor care încadrează șomeri cu vârsta peste 45 de ani sau părinți unici susținători ai familiilor monoparentale, 300 prin acordarea de subvenții angajatorilor care încadrează șomeri de lungă durată, 205 prin acordarea de subvenții angajatorilor care încadrează persoane cu handicap.

Până la finele lunii anului 2021, ca urmare a aplicării măsurilor de stimulare a ocupării prevăzute de legislația în vigoare, au fost angajate 224.287 de persoane, dintre care 29.851 prin subvenționarea locurilor de muncă pentru angajarea persoanelor peste 45 de ani și părinților unici susținători ai familiilor monoparentale, 115 pentru angajarea șomerilor de lungă durată, 163 pentru încadrarea persoanelor cu handicap.

Aprox. jumătate dintre persoanele angajate în anul 2021, respectiv 102.743 persoane, au vârsta peste 45 de ani, 43.597 au vârsta cuprinsă între 35 și 45 de ani, 35.732 au între 25 și 35 de ani, iar 42.215 sunt tineri sub 25 de ani.

În funcție de rezidență, 118.074 persoane angajate provin din mediul urban, iar 106.213 din mediul rural. Din totalul persoanelor încadrate prin intermediul ANOFM în anul 2021, 110.133 fac parte din categoria celor greu sau foarte greu ocupabile.

Pentru anul 2022, ANOFM a estimat ocuparea a 235.000 de persoane la nivel național, dintre care 25.240 prin acordarea de subvenții angajatorilor care încadrează șomeri cu vârsta peste 45 de ani sau părinți unici susținători ai familiilor monoparentale, 315 prin acordarea de subvenții angajatorilor care încadrează șomeri de lungă durată, 195 prin acordarea de subvenții angajatorilor care încadrează persoane cu handicap.

În primul semestru al anului 2022, au fost ocupate 103.940 de persoane dintre care 1.241 prin subvenționarea locurilor de muncă pentru angajarea persoanelor peste 45 de ani și părinților unici susținători ai familiilor monoparentale. Scăderea semnificativă a numărului de persoane ocupate ca urmare a subvenționării locurilor de muncă pentru categoriile greu ocupabile se datorează fondurilor foarte mici alocate bugetului asigurărilor pentru șomaj, din care sunt susținute aceste tipuri de măsuri, deși cererea este suficient de mare cât să asigure îndeplinirea țintei estimate.

Din totalul persoanelor ocupate până la data de 30 iunie 2022, 46.825 au peste 45 de ani, 20.334 au vârsta cuprinsă între 35 și 45 de ani, 17.964 au între 25 și 35 de ani, iar 18.817 sunt tineri sub 25 de ani.

În funcție de rezidență, 52.249 persoane angajate provin din mediul urban, iar 49.691 din mediul rural. Din totalul persoanelor încadrate prin intermediul ANOFM în prima jumătate a anului 2022, 44.241 fac parte din categoria celor greu sau foarte greu ocupabile.

În baza orientărilor strategice ale Guvernului României privind incluziunea cetăţenilor români aparţinând minorităţii roma și a atribuțiilor stabilite, ANOFM a elaborat Programul 140, special pentru comunităţi cu număr mare de etnici romi. Prin acest program s-a prevăzut ocuparea unui număr de 2.090 de persoane, aprox. 58% din numărul total al persoanelor de etnie roma prevăzute a fi ocupate în anul 2021, respectiv 1.960 persoane, aprox. 67% din numărul total al persoanelor de etnie roma propuse a fi ocupate în anul 2022. Prin aplicarea acestui program, în aul 2021 au fost încadrate 1.399 persoane de etnie roma, iar în primele 6 luni ale anului 2022, 759 persoane de etnie roma.

În ceea ce priveşte situaţia şomajului, din datele gestionate de ANOFM, la finele lunii decembrie 2021 erau înregistrate 234.757 de persoane, cele mai multe din mediul rural, 163.353 de şomeri. În ceea ce priveşte structura pe grupe de vârstă, cei mai mulţi şomeri aveau între 40 şi 49 de ani (61.064), urmaţi de cei cu vârsta între 50 şi 55 de ani (48.900).

Aceeaşi analiză, raportată la luna iunie 2022, arată că erau înregistraţi la ANOFM 222.712 şomeri, dintre care 159.456 din mediul rural. Pe grupe de vârstă, structura se menţine, în sensul în care cei mai mulţi aveau între 40 şi 49 de ani (55.310), urmaţi de şomerii între 50 şi 55 de ani (45.314).

În urma analizei se constată că şomerii de lungă durată, persoanele cu vârsta peste 45 de ani, părinţii unici susţinători ai familiilor monoparentale, persoanele cu dizabilităţi continuă să reprezinte unul dintre grupurile ţintă către care ANOFM trebuie să-şi canalizeze atenţia în mod deosebit.

**Abordarea POCU cu privire la situația șomerilor de lunga durată și persoanelor dezavantajate**

Pentru a reduce disparitățile importante legate de accesul și participarea pe piața muncii a anumitor categorii dezavantajate se va acționa pe mai multe paliere, finanțându-se din FSE scheme naționale (de mobilitate și subvenționare, de ucenicie și stagii), programe de formare profesională și evaluare a competențelor dobândite în sistem non-formal sau informal, pachete integrate de măsuri de ocupare pentru reintegrarea pe piața muncii a persoanelor cu dizabilități, etc.

Acţiunile planificate urmăresc implementarea unui set complex de măsuri, care vizează îmbunătăţirea accesului la piaţa muncii pentru aceste categorii de persoane, precum şi creşterea gradului de inserţie profesională și indirect, socială, prin îmbunătăţirea aptitudinilor şi a competenţelor acestora.

**În cadrul prezentului apel de proiecte sunt eligibile regiunile mai puțin dezvoltate, iar actiunile vor viza măsuri de ocupare, stimularea angajatorilor prin acordarea de stimulente financiare (subventii) pentru a crea noi locuri de muncă sau a le ocupa pe cele existente cu persoane din grupurile defavorizate mentionate mai sus, sprijinirea persoanelor care găsesc un loc de muncă într-o altă zonă/regiune să se adapteze la noul lor mediu, prin acordarea de prime de mobilitate (de instalare și încadrare) si/sau de activare.**

**1.1 Axa prioritară, prioritatea de investiții, obiective specifice, rezultate așteptate**

* **Axa prioritară 3** - Locuri de muncă pentru toți
* **Obiectivul tematic 8:** Promovarea unei ocupări sustenabile și de calitate a forței de muncă și sprijinirea mobilității forței de muncă
* **Prioritatea de investiții 8.i:** Accesul la locuri de muncă pentru persoanele aflate în căutarea unui loc de muncă și pentru persoanele inactive, inclusiv pentru șomerii de lungă durată și pentru persoanele cu șanse mici de angajare, inclusiv prin inițiative locale de angajare și sprijin pentru mobilitatea forței de muncă
* **Obiective specifice:**

**Obiectivul specific: 3.1.:** Creșterea ocupării șomerilor și a persoanelor inactive, cu accent pe şomerii de lungă durată, lucrătorii vârstnici (55-64 ani), persoanelor cu dizabilităţi, persoanelor cu nivel redus de educație

**Obiectivul specific: 3.2.:** Creșterea ocupării cetățenilor români aparținând minorităţii roma

**Obiectivul specific: 3.3.:** Creșterea ocupării persoanelor din mediul rural, în special cele din agricultura de subzistență și semi-subzistență

* **Rezultate așteptate:**
* Ocupare crescută a șomerilor și a persoanelor inactive, cu accent pe şomerii de lungă durată, lucrătorii vârstnici (55-64 ani), persoanelor cu dizabilităţi, persoanelor cu nivel redus de educație;
* Ocupare crescută a cetățenilor români aparținând minorităţii roma;
* Ocupare crescută a persoanelor din mediul rural, în special cele din agricultura de subzistență și semi-subzistență

## **1.2 Tipul apelului de proiecte și perioada de depunere proiectelor**

Apel de tip non-competitiv pentru implementarea schemelor naționale, cu termen limita de depunere.

**SISTEMUL INFORMATIC MySMIS 2014 VA FI DESCHIS ÎN DATA DE ........................ORA 16.00 SI SE VA ÎNCHIDE IN DATA DE............................, ORA 16.00.**

Elaborarea propunerii de proiect va urma fazele mecanismului non-competitiv menționate la secțiunea II. Mecanismul non-competitiv (*Metodologia de verificare, evaluare şi selecție a proiectelor în cadrul Programului Operaţional Capital Uman 2014-2020).*

## **1.3. Acțiunile sprijinite în cadrul apelului**

În acord cu prevederile POCU 2014-2020, activitățile considerate eligibile in cadrul prezentului apel de proiecte sunt cele care urmăresc atingerea obiectivelor specifice 3.1, 3.2, 3.3.

Prezentul apel de proiecte **finanțează următoarele tipuri de acțiuni** care se adresează grupului țintă prevăzut în prezentul Ghid:

* **Subvenționarea locurilor de muncă** (acordarea subvențiilor angajatorilor care angajează persoane din grupul țintă) - **activitate obligatorie si relevanta;**
* **Monitorizarea obligațiilor asumate de angajator și/sau persoanele din grupul țintă,** ca urmare a intervenției și sprijinului primit - **activitate obligatorie si relevanta.**

**Subvenţionarea locurilor de muncă**

Conform prevederilor alin. (1) și (2) art. 80 din Legea nr. 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare, angajatorii care încadrează în muncă, pe durată nedeterminată, absolvenți ai unor instituții de învățământ, respectiv absolvenți din rândul persoanelor cu handicap, primesc lunar, pe o perioadă de 12 luni, respectiv 18 luni, pentru fiecare absolvent angajat din aceste categorii, o sumă în cuantumul și condițiile precizate de Legea nr. 76/2002 cu modificările și completările ulterioare, proporțional cu timpul de lucru efectiv lucrat, cu obligația menținerii raporturilor de muncă sau de serviciu cel puțin 18 luni, din bugetul asigurarilor pentru șomaj si fonduri europene structurale si de investitii.

Conform prevederilor alin. (1) art. 85 din Legea nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările si completările ulterioare, angajatorii care încadrează în muncă, pe perioadă nedeterminată: şomeri în vârstă de peste 45 de ani, şomeri non-NEET care sunt părinţi unici susţinători ai familiilor monoparentale, şomeri de lungă durată, persoane cu handicap, primesc lunar, pe o perioadă de 12 luni, pentru fiecare persoană angajată din aceste categorii, o sumă în cuantum de 2.250 lei, cu obligaţia menţinerii raporturilor de muncă sau de serviciu cel puţin 18 luni

Aceste facilităţi se acordă angajatorilor şi în situaţia în care, în perioada acordării acestora sau în cea în care există obligaţia legală de menţinere a raporturilor de muncă, persoanele beneficiare nu mai au statut de părinte unic susţinător al familiei monoparentale sau statut de persoană cu handicap, după caz (art. 85 alin. (3)).

Angajatorii care încetează raporturile de muncă sau de serviciu ale persoanelor prevăzute sus mentionate anterior termenului de 18 luni sunt obligaţi să restituie, în totalitate, agenţiilor pentru ocuparea forţei de muncă sumele încasate pentru fiecare persoană pentru care a încetat raportul de muncă sau de serviciu anterior termenului menţionat, plus dobânda de referinţă a Băncii Naţionale a României în vigoare la data încetării raporturilor de muncă sau de serviciu, dacă încetarea acestora a avut loc din motivele prevăzute la art. 83 alin. (2) din Legea 76/2002 privind sistemul asigurărilor pentru şomaj şi stimularea ocupării forţei de muncă, cu modificarile si completarile ulterioare.

Angajatorii care încadrează în muncă, potrivit legii, şomeri care, în termen de 5 ani de la data angajării, îndeplinesc, conform legii, condiţiile pentru a solicita pensia anticipată parţială sau de

acordare a pensiei pentru limită de vârstă, dacă nu îndeplinesc condiţiile de a solicita pensia anticipată parţială, beneficiază lunar, pe perioada angajării, până la data îndeplinirii condiţiilor

respective, de **o o sumă în cuantum de 2.250 lei.** (art. 85 alin. (5)).

**Nu beneficiază de facilităţile prevăzute mai sus:**

a) **angajatorii** care în ultimii 2 ani au fost în raporturi de muncă sau de serviciu cu persoanele angajate din categoriile prevăzute mai sus;

b) angajatorii la care calitatea de administrator/asociat este deţinută de una sau mai multe persoane fizice sau juridice care au calitatea de administrator/asociat la alţi angajatori care au beneficiat de cel puţin una dintre facilităţile prevăzute la art. 80 şi la alin. (1), (2) şi (5) din Legea 76/2002 privind sistemul asigurărilor pentru şomaj şi stimularea ocupării forţei de muncă, cu modificarile si completarile ulterioare pentru persoanele în situaţia cărora raporturile de muncă cu angajatorul care a beneficiat de facilităţi au încetat prin demisie sau ca urmare a acordului părților, conform prevederilor legale, în ultimii 2 ani ( art. 85 alin. (6) lit. b).);

c) angajatorii care la data solicitării acordării facilitaţii se află în situaţia de insolvenţă, în procedură de executare silită, reorganizare judiciară, faliment, dizolvare, lichidare ori administrare specială, care au activităţile suspendate sau restricţii asupra acestora ( art. 85 alin. (6) lit. c).).

**Facilităţile prevăzute anterior se acordă proporţional cu timpul efectiv lucrat de persoanele angajate din categoriile prevăzute la aceste alineate, precum şi pentru perioadele în care persoana se află în concediu de odihnă** (art. 85 alin. (7)**. Acestea** se acordă angajatorilor în situaţia în care persoanele din categoriile menţionate sunt înregistraţi ca şomeri în evidenţa agenţiilor pentru ocuparea forţei de muncă judeţene.

Pentru finantarea din fonduri europene potrivit prezentului Ghid, agentia pentru ocuparea fortei de munca judeteana, trebuie sa incheie, in termen de 12 luni de la data angajarii persoanelor care se califica pentru a beneficia de subventie potrivit legislatiei nationale, o conventie cu angajatorii.

**Acordarea finanțării va fi condiționată de asumarea responsabilității pentru asigurarea sustenabilității după finalizarea sprijinului FSE.**

## **1.4. Teme secundare FSE**

**În cererea dumneavoastră de finantare va trebui să evidențiați în secțiunea relevantă, tema/temele secundară/secundare vizată/vizate, descrierea modului in care proiectul dumneavoastră contribuie la aceasta temă secundară/aceste teme secundare, precum și costul estimat al măsurilor din proiect care vizează tema/temele secundare.**

| **Tema secundară** | **Pondere minimă pe proiect** |
| --- | --- |
| 01. Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor. | 2% |
| 02. Inovare socială | 1% |
| 05. Îmbunătățirea accesibilității, a utilizării și a calității tehnologiilor informației și comunicațiilor | 1% |
| 06. Nediscriminare | 2% |

Procentele din tabelul de mai sus reprezintă ponderi din totalul alocărilor aferente temelor secundare la nivel în cazul AP3/ PI.8i/ OS 3.1-3.3.

**Inovarea socială** devine tot mai importantă la nivel european, având în vedere rolul său de promovare a unor soluții și modalități noi, creative, de rezolvare a problemelor cu care se confruntă anumite comunități și societatea în ansamblul său.

POCU va promova inovarea socială, în special cu scopul de a testa, eventual implementa la scară largă soluții inovatoare, inclusiv la nivel local sau regional, pentru a aborda provocările sociale, în parteneriat cu partenerii relevanți din sectorul privat, public și ONG, comunitate și sectorul de întreprinderi sociale.

Î**n contextul obiectivelor specifice 3.1 - 3.3, temele de inovare socială ar putea implica**:

• **dezvoltarea de parteneriate** (ex. cu reprezentanți relevanți ai mediului de afaceri/ academic/ de formare etc.) pentru dezvoltarea de abordări inovative pentru integrarea pe piața forței de muncă a persoanelor din grupul tinta, persoane de etnie romă etc./ atragerea de investitori pentru valorificarea oportunităților create în contextul sprijinului disponibil pentru aceste persoane

* **orientarea acțiunilor de formare/ consiliere și sprijinul** pentru angajare către acele domenii relevante pentru asigurarea creșterii la nivel local și regional în funcție de potențialul identificat

• **dezvoltarea de noi abordări pentru furnizarea de competențe de bază** într-un mod care să răspundă nevoilor individuale și de afaceri

• **activități și inițiative care vizează promovarea egalității de șanse/ dezvoltarea durabilă**

• **crearea de modele de afaceri pentru a spori participarea pe piața muncii** etc.

Alte teme de inovare socială pot apărea în perioada de implementare a POCU (conform art. 9 alin 2 din Regulamentul (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului).

## **1.5 Teme orizontale**

În cadrul proiectului dumneavoastră va trebui să evidențiați, în secțiunea relevantă din cadrul cererii de finanțare, contribuția la temele orizontale stabilite prin POCU 2014-2020.

**Prin activitățile propuse în cadrul proiectului trebuie asigurată contribuția la cel puțin una din temele orizontale de mai jos.**

* **Dezvoltare durabilă** - în cadrul procesului de selecție pot fi acordate puncte suplimentare proiectelor care contribuie la tema orizontală – sprijinirea tranziției către o economie bazată pe emisii scăzute de carbon sau celor care propun în implementarea operațiunilor aspecte legate de locuri de muncă verzi,
* **Egalitatea de șanse, non-discriminarea etc,**
* **Utilizarea TIC și contribuția la dezvoltarea de competențe digitale**.

Pentru informații privind temele orizontale se va consulta: Ghid – integrare teme orizontale în cadrul proiectelor finanţate din FESI 2014-2020 disponibil la <http://www.fonduri-ue.ro/orientari-beneficiari>.

## **1.6 Tipuri de solicitanți eligibili**

*Agentia Nationala pentru Ocuparea Fortei de Munca (ANOFM)*

## **1.7 Durata proiectului**

Durata proiectului reprezintă durata aferentă perioadei de eligibilitate a cheltuielilor solicitate la rambursare cu încadrare în data limită de implementare a programului operational POCU 2014 - 2020, respectiv 31.12.2023.

Perioada de implementare a proiectului nu poate depăși durata de implementare a programului. La completarea cererii de finanțare în sistemul electronic va trebui evidențiată durata fiecărei activități și sub-activități incluse în proiect.

## **1.8 Grup țintă**

În cadrul prezentului apel de proiecte, grupul țintă este format din:

• Șomeri şi persoane inactive, cu accent pe șomerii de lungă durată, lucrătorii vârstnici (55-64 ani), persoanele cu dizabilități, persoanele cu nivel redus de educație;

• Cetățeni români aparținând minorității roma;

• Persoanele din mediul rural în special cele din agricultura de subzistență și semi-subzistență.

Identificarea, recrutarea și menținerea grupului țintă în proiect sunt obiective care intră în responsabilitatea beneficiarului.

**Solicitantul este obligat să evidențieze în cererea de finanțare aceste categorii, atât din punct de vedere cantitativ cât și structural.**

NB: In cadrul PI 8.i - AP 3, nu sunt eligibili tinerii NEETs șomeri (ex. tineri NEETs șomeri de lungă durată, tineri NEETs aparținând minorităţii roma, tineri NEETs din mediul urban sau rural etc.) cu vârsta cuprinsă între 16-29 ani, pentru acțiuni de tipul celor finanțate prin AP 1 și 2.

Beneficiarii de finantare nerambursabila au obligaţia de a respecta prevederile Regulamentului nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date (Regulamentul general privind protecţia datelor), precum şi prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislaţia naţională prin Legea nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, cu modificarile si completarile ulterioare.

Astfel, participantii la activitatile proiectului vor fi informati despre obligativitatea de a furniza datele lor personale si despre faptul că datele lor personale vor fi prelucrate în aplicatiile electronice SMIS/MySMIS, in toate fazele de evaluare/ contractare/ implementare/ sustenabilitate a proiectului, cu respectarea dispoziţiilor legale menţionate. Beneficiarii trebuie sa faca dovada ca au obtinut consimţământul pentru prelucrarea datelor cu caracter personal de la fiecare participant, în conformitate cu prevederile legale mentionate.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## **1.9. Indicatori specifici de program**

Cererea de finanțare va include atât indicatori de realizare, cât și indicatori de rezultat imediat prezentați în continuare.

Cererea de finanțare va avea în vedere următoarele ținte minime obligatorii pentru indicatorii de realizare/ rezultat imediat (elemente de eligibilitate proiect):

| **Indicatori de rezultat imediat** | | | | **Indicatori de realizare** | | |
| --- | --- | --- | --- | --- | --- | --- |
| **Cod** | **Regiune de dezvoltare** | **Denumire indicator** | **Ținta minimă solicitată** | **Cod** | **Regiune de dezvoltare** | **Denumire indicator** |
| 4S201 | Regiuni mai putin dezvoltate | Persoane care primesc un loc de muncă, inclusiv cele care desfășoară o activitate independentă, din care:   * 4S201.1 șomeri și inactivi – minim 50% din 4S201, din care:   + 4S201.1.1 șomeri pe termen lung   + 4S201.1.2 cu dizabilități   + 4S201.1.3 persoane cu vârsta peste 54 de ani   + 4S201.1.4 persoane cu studii primare (ISCED 1) sau gimnaziale (ISCED 2)   + 4S201.1.5 persoane cu studii liceale (ISCED 3) sau postliceale (ISCED 4) * 4.S.201.2. roma * 4.S.201.3. din zona rurala | Ținta minimă pentru indicatorul **4S201 este de minim 50% din 4S8** | 4S8 | Regiuni mai putin dezvoltate | Persoane care beneficiază de sprijin, din care:   * 4S8.1 șomeri și inactivi, din care:   + 4S8.1.1 .șomeri pe termen lung   + 4S8.1.2 cu dizabilități   + 4S8.1.3 persoane cu vârsta peste 54 de ani   + 4S8.1.4 persoane cu studii primare (ISCED 1) sau gimnaziale (ISCED 2)   + 4S8.1.5 persoane cu studii liceale (ISCED 3) sau postliceale (ISCED 4) * 4S8.2 din zona rurală * 4S8.3 roma   **Ținta minimă la nivel de proiect pentru indicatorul 4S8 este 8.444.** |

**Raportarea indicatorilor:**

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

Toate datele aferente indicatorilor privind participanții trebuie raportate conform atributelor menţionate în anexa I a Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului)

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

Definițiile indicatorilor de rezultat și realizare se regăsesc în Ghidul practic pentru colectarea și raportarea indicatorilor POCU/Fișele individuale ale indicatorilor POCU, disponibile la adresa <http://www.fonduri-ue.ro/fisele-individuale-ale-indicatorilor-pocu>.

**Toți indicatorii menționați în prezentul apel de proiecte sunt obligatorii.**

După semnarea contractului de finanţare nerambursabilă cu AM/OI responsabil, dumneavoastră, în calitate de beneficiar, va trebui să demaraţi procedurile legale în vederea înregistrării ca operator de date cu caracter personal. Participanţii, în conformitate cu prevederile legale în vigoare, vor semna o declaraţie prin care îşi dau acordul privind utilizarea şi publicarea datelor personale.

## **1.10. Alocarea financiară stabilită**

Pentru prezentul apel de proiecte, alocarea *dedicată regiunilor mai puțin dezvoltate* este de **50.000.000,00** euro (contributia UE+Contributia RO)**, din care contribuția UE este 42.500.000,00 euro (corespunzând unei contribuții UE de 85%), iar contribuția națională este de 7.500.000,00 euro (corespunzând unei contribuții naționale de 15%).**

În conformitate cu prevederile art. 12 alin (1) din Ordonanța de Urgență a Guvernului nr. 40/2015 cu modificarile si completarile ulterioare,  „Autorităţile de management sunt autorizate să încheie/să emită contracte/decizii/ordine de finanţare a căror valoare poate determina depăşirea, în limitele stabilite mai jos, a sumelor alocate în euro, la nivel de program din Fondul european de dezvoltare regională, Fondul de coeziune, Fondul social european, Fondul de ajutor european destinat celor mai defavorizate persoane şi cofinanţare de la bugetul de stat, cu încadrare în creditele de angajament aprobate anual cu această destinaţie prin legile bugetare anuale.Astfel:   
(…) c) în limita a 50% pentru autoritatea de management Programul operaţional Capital uman, autoritatea de management pentru Programul operaţional Capacitatea administrativă şi autoritatea de management pentru Programul operaţional Asistenţă tehnică”.

## **1.11 Valoarea maximă a proiectului, rata de cofinanțare**

### **1.11.1 Valoarea maximă a proiectului**

Valoarea totală a unui proiect va fi calculata ținând cont de prevederile legale in vigoare in ceea ce privește programele de subvenționare/ prime de mobilitate, raportate la numărul de persoane cuprinse in grupul ținta al proiectului, la care se adaugă cheltuielile aferente managementului de proiect si echipei de implementare a proiectului, precum si, daca este cazul, cheltuielile generale de administrație (indirecte pe bază de costuri reale) in limita a maxim 15% din cheltuielile directe eligibile.

**Valoarea maximă eligibilă a unui proiect nu poate depăși alocarea financiară stabilită pentru fiecare apel de proiecte, prevăzută la punctul 1.10. din prezentul ghid al solicitantului, la care se adaugă coeficientul de supracontractare prevăzut în actele normative în vigoare.**

Bugetul proiectului va fi exprimat DOAR în lei.

Cursul de schimb care va fi utilizat pentru stabilirea acestei valori este cursul Inforeuro aferent lunii septembrie 2022, respectiv 1 EURO = 4.8657 RON, disponibil la următoarea adresa: <http://ec.europa.eu/budget/contracts_grants/info_contracts/inforeuro/index_en.cfm>.

### **1.11.2 Contributia proprie minima a solicitantului**

Contribuția proprie minima a solicitantului reprezintă o valoare obținuta prin aplicarea procentului minim de cofinanțare proprie (C.pr) la valoarea eligibila angajata de solicitant in cadrul proiectului.

In cadrul prezentului apel de proiecte, procentul minim de cofinantare proprie (C.pr.) obligatoriu pentru fiecare tip de entitate juridica, este prezentat in sectiunea 4.3.1. Cofinantarea proprie minima a beneficiarului din cadrul documentului Orientari privind accesarea finantarilor in cadrul Programului Operational Capital Uman 2014-2020, cu modificarile si completarile ulterioare, disponibil la http://www.fonduri-ue.ro/pocu-2014#implementare-program.

# **CAPITOLUL 2. Reguli pentru acordarea finanțării**

**2.1 Eligibilitatea solicitantului/ partenerilor**

Se va avea în vedere capitolul relevant din *documentul Orientări privind accesarea finanțărilor în cadrul Programului* Operational Capital Uman *2014-2020, cu modificarile si completarile ulterioare,* disponibil la http://www.fonduri-ue.ro/pocu-2014#implementare-program.

## **2.2. Eligibilitatea proiectului**

Se va avea în vedere capitolul relevant din *documentul Orientări privind accesarea finanțărilor în cadrul Programului* Operational Capital Uman *2014-2020, cu modificarile si completarile ulterioare,* disponibil la http://www.fonduri-ue.ro/pocu-2014#implementare-program.

## **2.3. Încadrarea cheltuielilor**

Listă privind încadrarea cheltuielilor aferente proiectului în categoriile/ subcategoriile de cheltuieli conform MySMIS:

|  |  |  |
| --- | --- | --- |
| **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ subactivitatea în cauză | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| 9-Cheltuieli aferente managementului de proiect | 23-Cheltuieli salariale cu managerul de proiect | * Salariu manager de proiect |
| 25-Cheltuieli salariale | 83 - Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect. |
| 164 - Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții angajat şi angajator pentru manager de proiect |
| 51 - cheltuieli sub forma de bareme standard pentru costurile unitare | 213 - costuri angajator care încadrează în muncă pe durată nedeterminată | Subventie acordata lunar angajatorului, conform prevederilor Legii nr.76/2002 cu modificarile si completarile ulterioare, HG nr.174/2002 pentru aprobarea Normelor metodologice de aplicare a Legii nr.76/2002 cu modificările și completările ulterioare, HG nr.277/2002 privind aprobarea Criteriilor de acreditare a furnizorilor de servicii specializate pentru stimularea ocupării forţei de muncă cu modificarile si completarile ulterioare si HG nr.377/2002 pentru aprobarea Procedurilor privind accesul la măsurile pentru stimularea ocupării forţei de muncă, modalitaţile de finanţare şi instrucţiunile de implementare a acestora |
| 214 - costuri angajator care încadrează în muncă pe durată nedeterminată din rândul persoanelor cu handicap |
| 215 - costuri angajator care încadrează în muncă şomeri care, în termen de 5 ani de la data angajării, îndeplinesc condiţiile pentru a solicita pensia anticipată parţială sau de acordare a pensiei pentru limită de vârstă |
| 28-Cheltuieli de tip FEDR | 161 - cheltuieli cu constructii, inclusiv reabilitare/ modernizare clădiri | Alte echipamente:  o Echipamente de calcul şi echipamente periferice de calcul;  o Cablare rețea internă;  o Achiziționare şi instalare de sisteme şi echipamente pentru persoane cu dizabilități;  o Mobilier, birotică, echipamente de protecție a valorilor umane şi materiale |

|  |  |  |
| --- | --- | --- |
| **Cheltuieli indirecte** | | |
| **Cheltuieli generale de administrație (Cheltuielile eligibile indirecte**) reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | |
| 10-Cheltuieli generale de administrație | 30-Cheltuieli generale de administrație (indirecte pe bază de costuri reale) | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale și cheltuielilor asimilate acestora (contribuții angajați și angajatori). * Chirie sediu administrativ al proiectului * Plata serviciilor pentru medicina muncii, prevenirea și stingerea incendiilor, sănătatea și securitatea în muncă pentru personalul propriu * Utilități:   a) apă și canalizare  b) servicii de salubrizare  c) energie electrică  d) energie termică și/sau gaze naturale  e) telefoane, fax, internet, acces la baze de date  f) servicii poștale și/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare și igienizare   * Servicii de întreținere și reparare echipamente și mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Conectare la rețele informatice * Arhivare documente * Multiplicare, cu excepția materialelor de informare şi publicitate * Cheltuieli financiare și juridice (notariale):   + prime de asigurare obligatorie auto (excluzând asigurarea CASCO)   + cheltuieli aferente deschiderii, gestionării și operării contului/conturilor bancare al/ale proiectului * Materiale consumabile:   + cheltuieli cu materialele auxiliare   + cheltuieli cu materialele pentru ambalat   + cheltuieli cu alte materiale consumabile * Producția materialelor publicitare și de informare * Tipărirea/multiplicarea materialelor publicitare și de informare * Difuzarea materialelor publicitare și de informare * Dezvoltare/adaptare pagini web * Închirierea de spațiu publicitar * Alte activități de informare și publicitate |
| **Cheltuielile generale de administrație vor fi decontate pe baza de costuri reale, în baza documentelor justificative, in limita a maxim 15% din cheltuielile directe eligibile** | | |

**Informare și publicitate proiect**

Conform *Metodologiei de verificare, evaluare şi selecție a proiectelor,* beneficiarul este obligat să descrie în cererea de finanțare activitățile obligatorii de informare și publicitate proiect (criteriu de eligibilitate proiect) prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020*, *cu modificarile si completarile ulterioare,* CAPITOLUL 9 „Informare și publicitate”*.*

**NB Cheltuielile aferente activității de informare și publicitate proiect vor fi incluse la capitolul cheltuieli indirecte.**

**Reguli generale și specifice de decontare**

**Potrivit prevederilor** REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI CAPITOLUL III Eligibilitatea cheltuielilor și caracterul durabil Articolul 65 –Eligibilitatea

La nivel de proiect pot fi decontate cheltuieli plafonate procentual, după cum urmează:

* **cheltuielile generale de administrație (cheltuieli indirecte pe bază de costuri reale)** vor fi decontate ca maximum 15% din cheltuielile directe ale proiectului;
* **cheltuieli de tip FEDR aferente cheltuielilor directe: maximum 10% din cheltuielile directe ale proiectului.**

# **CAPITOLUL 3. Completarea cererii de finanțare**

*Completarea cererii de finanțare se realizează în conformitate cu documentul* Orientări privind accesarea finanțărilor în cadrul Programului Operațional Capital Uman 2014-2020*, cu modificarile si completarile ulterioare.*

# **CAPITOLUL 4. Procesul de evaluare și selecție a proiectelor**

Selecția proiectelor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020*
* *Metodologiei de evaluare și selecție a proiectelor POCU*
* *Grilei de verificare a conformității administrative și a eligibilității*
* *Grilei de evaluare și selecție tehnica si financiara*

# **CAPITOLUL 5. Depunerea și soluționarea contestațiilor**

* Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificarile si completarile ulterioare* si cele aleMetodologiei de verificare, evaluare și selecție a proiectelor POCU.

**Termenul estimat de finalizare a evaluării este** **21 septembrie 2022.**

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare* disponibil la http://www.fonduri-ue.ro/pocu-2014#implementare-program***.***

**Termenul estimat de finalizare a procesului de contractare este** **30 septembrie 2022.**

# **Anexe**

ANEXA 1.Grila de verificare a conformității administrative și a eligibilității

ANEXA 2. Grila de evaluare și selecție tehnică și financiară

1. Sursa datelor statistice din aceasta sectiune este Institutul National de Statistica [↑](#footnote-ref-1)